b'\n_START_ARTICLE_\nGrb Ob\xc4\x8dine Postojna\n_START_PARAGRAPH_\nGrb Ob\xc4\x8dine Postojna je predstavljen na \xc5\xa1\xc4\x8ditu, sestavljenem iz treh polj modre, rde\xc4\x8de in srebrne barve. Srebrno polje se dviga z dna proti sredini \xc5\xa1\xc4\x8dita, na njem pa je naslikana \xc4\x8dlove\xc5\xa1ka ribica v naravni podobi in barvi. V \xc5\xa1\xc4\x8ditu je srebrni orel belorepec (postojna) z zlatim kljunom, zlatimi kremplji in rde\xc4\x8dim jezikom. Postojna je razpeta med rde\xc4\x8dim in modrim poljem. \xc5\xa0\xc4\x8dit je obdan z ornamentalno bronasto-barvnim okvirjem, na vrhnjem robu pa je srebrna zidana krona s petimi cinami._NEWLINE_Po heraldi\xc4\x8dnih pravilih je namesto zlate uporabljena rumena in namesto srebrne bela barva.'